Source: http://krija.blog.pravda.sk/2011/05/24/verejna-volba-gp-je-protiustavna-addendum/
Timestamp: 2017-06-26 02:06:12+00:00
Document Index: 4262222

Matched Legal Cases: ['§ 1', 'Čl.74', 'Čl.89', 'Čl.90', 'Čl.92', 'Čl.101']

Verejná voľba GP je protiústavná! Addendum. - For all we ought to have said... - Blog.Pravda.sk
>Verejná voľba GP je protiústavná! Addendum.
24. mája 2011 01:37,
V diskusii pod mojim predchádzajúcim článkom s názvom Verejná voľba GP je protiústavná! mi niekoľkí diskutujúci napísali, že článok našej Ústavy číslo 30, odsek (3) hovorí o voľbách zástupcov občanov do Národnej rady Slovenskej republiky, o voľbách starostov, primátorov obcí a miest; a predsedov vyšších územných celkov, o voľbách zástupcov občanov do Európskeho parlamentu, prípadne o voľbe prezidenta Slovenskej republiky.
Lenže o každej z uvedených volieb pojednáva samostatný článok našej Ústavy, v prípade volieb do Európskeho parlamentu o tom pojednáva osobitný zákon Zákon č. 331/2003 Z.z. z 10. júla 2003 o voľbách do Európskeho parlamentu z ktorého citujem:
“§ 1 Základné ustanovenie (1) Voľby do Európskeho parlamentu na území Slovenskej republiky (ďalej len „voľby“) sa konajú na základe všeobecného, rovného a priameho volebného práva tajným hlasovaním podľa zásady pomerného zastúpenia.”
Nasledujú články Ústavy Slovenskej republiky k ostatným voľbám.
(3) Starostu obce volia obyvatelia obce, ktorí majú na jej území trvalý pobyt, na základe všeobecného, rovného a priameho volebného práva tajným hlasovaním na štvorročné obdobie.
(6) Predsedu vyššieho územného celku volia obyvatelia, ktorí majú trvalý pobyt v územnom obvode vyššieho územného celku, na základe všeobecného, rovného a priameho volebného práva tajným hlasovaním na štvorročné obdobie.
Čl.74(1) Poslanci sú volení vo všeobecných, rovných, priamych voľbách s tajným hlasovaním.
Čl.89(1) Predsedu Národnej rady Slovenskej republiky volí a odvoláva v tajnom hlasovaní Národná rada Slovenskej republiky nadpolovičnou väčšinou hlasov všetkých poslancov.
Čl.90(1) Predsedu Národnej rady Slovenskej republiky zastupujú podpredsedovia. Tajným hlasovaním ich volí a odvoláva Národná rada Slovenskej republiky nadpolovičnou väčšinou hlasov všetkých poslancov.
Čl.92(1) Národná rada Slovenskej republiky zriaďuje z poslancov výbory ako svoje iniciatívne a kontrolné orgány; ich predsedov volí tajným hlasovaním.
Čl.101(2) Prezidenta volia občania Slovenskej republiky v priamych voľbách tajným hlasovaním na päť rokov.
Takže záverom znova odcitujem článok Ústavy číslo 30 aj s mojim komentárom.
Tento odsek jasne definuje kto má právo zúčastňovať sa na správe vecí verejných využijúc pasívne volebné právo (byť volený), teda priamo, alebo využijúc aktívne volebné právo (voliť) na slobodnú voľbu svojich zástupcov. Odsek ďalej jasne definuje, že poslanec spravujúci veci verejné neprestáva byť občanom Slovenskej republiky (viď vysvetlenie v odseku (3)).
Voľby generálneho prokurátora sa tiež konajú v lehotách nepresahujúcich pravidelné volebné obdobie ustanovené zákonom.
No a tento odsek jasne definuje čo to je volebné právo a ako sa vykonáva. Nepojednáva o voľbách, ani o druhu volieb, ale o tom, že ak má občan Slovenskej republiky právo spravovať veci verejné formou voľby, tak mu musí byť podľa Ústavy SR umožnené voliť TAJNE. K druhej vete: Podmienky výkonu volebného práva ustanovuje povedzme v prípade volieb do NR SR zákon č. 333/2004 Z.z. o voľbách do Národnej rady Slovenskej republiky z 13. mája 2004, ktorý jednoznačne v paragrafe 1 rešpektuje Ústavu a volebné právo každého občana Slovenskej republiky.
Verejná voľba GP je protiústavná! »
« Slovanská kronika
Posledný 26. 05. 2011, 03:09:05 Debata ( 79 príspevkov )
na smiech ste tu zatial vy, vy co obhajujete... ...vid vyssie, vid v clanku, vid v predchadzajucej... ...ale predsa o tom som tu uz pisal, tu, ...Dobru noc prajem aj ja. ...Koho zaujima nazor opozicie ze preco? ...
Celková čítanosť: 620502x
Priemerná čítanosť článkov: 2886x